The Last of Us

Το ***The Last of Us *** είναι ένα τρίτου προσώπου βιντεοπαιχνίδι δράσης περιπέτειας και επιβίωσης τρόμου που αναπτύχθηκε από τη Naughty Dog και διανέμεται από την Sony Computer Entertainment. Κυκλοφόρησε αποκλειστικά για το PlayStation 3 στις 14 Ιουνίου του 2013. Μία βελτιωμένη εκδοχή του κυκλοφόρησε ένα χρόνο μετά, στις 4 Ιουλίου (*The Last of Us Remastered*) για το PlayStation 4, με τον τίτλο *The Last of Us Remastered*. Ο παίκτης χειρίζεται τον Joel, έναν άντρα στον οποίο ανατέθηκε να μεταφέρει με ασφάλεια ένα νεαρό κορίτσι, την Ellie, μέσα από τις μετα-αποκαλυπτικές Η.Π.Α. σε μία ομάδα επιζώντων. Θεωρείται ένας από τους σημαντικότερους τίτλους των τελευταίων ετών.
## Ανάπτυξη
Η ανάπτυξη του παιχνιδιού ξεκίνησε το 2009, αμέσως μετά την κυκλοφορία του προηγούμενου παιχνιδιού της Naughty Dog, *[[Uncharted 2: Among Thieves]]*. Για πρώτη φορα στην ιστορία της η Naughty Dog χωρίστηκε σε δυο ομάδες οπου η μια ήταν υπεύθυνη για την ανάπτυξη του ''Uncharted 3: Drake's Deception'' (2011) ενώ η δεύτερη αρχισε να δουλεύει στο *The Last of Us*. Ο σκηνοθέτης Bruce Straley και o διευθυντής του δημιουργικού τμήματος Neil Druckman ήταν οι υπεύθυνοι της ομάδας που δημιούργησε το παιχνίδι. Η ιδέα για το παιχνίδι προέκυψε στον Druckman οσο βρισκόταν στο πανεπιστήμιο, καθώς ήθελε να δημιουργήσει κατι το οποίο θα βασιζόταν στους μηχανισμούς του Ico και σε μια ιστορία αποκάλυψης ζόμπι.Το παιχνίδι εστιάζει κυρίως στο συναισθηματικό δεσμό του Joel και της Ellie, με όλα τα υπόλοιπα στοιχεία να το αναπτύσσονται γύρω από αυτό. Ο ομάδα επέλεξε τους Τρόι Μπέικερ και Άσλεϊ Τζόνσον να υποδυθούν τον Joel και την Ellie, αντίστοιχα, οι οποίοι έκαναν το motion capture και δάνεισαν τη φωνή τους στους ήρωες. Και οι δύο ηθοποιοί βοήθησαν τον σκηνοθέτη Νιλ Ντράκμαν με την ανάπτυξη των χαρακτήρων και την ιστορία. Η σύνθεση της μουσικής έγινε από τον Γκουστάβο Σανταολάγια και τους Andrew Buresh, Anthony Caruso και Jonathan Mayer .

## Πλοκή
Το έτος 2013 στις Ηνωμένες Πολιτείες της Αμερικής, ξεσπά ένας μεταλλαγμένος μύκητας *[[Κόρντισεπς]]*, μεταλλάσσοντας τους ανθρώπινους ξενιστές σε κανιβαλιστικά πλάσματα. Στα προάστια του Όστιν στο Τέξας, ο Joel Miller ξεφεύγει από το χάος που έχει δημιουργηθεί μαζί με την κόρη του, Sarah, και τον αδερφό του, Tommy. Καθώς διαφεύγουν, η Sarah πυροβολείται από έναν στρατιώτη και ξεψυχά στα χέρια του Joel. Στα επόμενα είκοσι χρόνια που ακολουθούν, το μεγαλύτερο μέρος του πολιτισμού έχει καταστραφεί από Τη Μόλυνση η οποία δημιουργήθηκε απο ένα μεταλλαγμένο στέλεχος του μύκητα *Κόρντισεπς* και λέγεται Εγκεφαλική Λοίμωξη Κόρντισεπς ή Εν συντομία CBI (Cordyceps Brain Infection).

Οι επιζώντες ζουν σε αυστηρά περιφρουρημένες ζώνες καραντίνας, ανεξάρτητα καταλύματα και νομαδικά υποκείμενα. Ο Joel εργάζεται ως λαθρέμπορος μαζί με τη συνάδελφό του, Tess, στη ζώνη καραντίνας της Βοστώνης. Κυνηγούν τον Robert, έναν έμπορο της μαύρης αγοράς, για να πάρουν πίσω ένα κουτί με κλεμμένα πυρομαχικά. Πριν η Tess τον σκοτώσει, ο Robert αποκαλύπτει πως συνεργαζόταν στην ανταλλαγή αγαθών με τους Fireflies, μία αντάρτικη ομάδα εναντίον των αρχών των ζωνών καραντίνας. Η αρχηγός των Fireflies, Marlene, υπόσχεται να διπλασιάσει τα δικά τους κλεμμένα πυρομαχικά αν μεταφέρουν ένα έφηβο κορίτσι, την Ellie, στο κρησφύγετο των Fireflies στο κτήριο του καπιτωλίου της Βοστώνης, έξω από την καραντίνα.

Ο Joel, η Tess και η Ellie διαφεύγουν τη νύχτα, αλλά μετά από μία επαφή με ένα περίπολο, ανακαλύπτουν πως η Ellie είναι μολυσμένη από το μύκητα. Η ίδια ισχυρίζεται ότι έχει δαγκωθεί πριν τρεις βδομάδες, τη στιγμή που η πλήρης μετάλλαξη ολοκληρώνεται σε λιγότερες από δύο ημέρες, και ότι η ανοσία της μπορεί να οδηγήσει σε κάποια θεραπεία.

Οι τρεις φτάνουν στον προορισμό τους, το καπιτώλιο της Βοστώνης, μέσα από ορδές μολυσμένων, αλλά ανακαλύπτουν πως οι Fireflies που βρίσκονταν εκεί, έχουν σκοτωθεί. Η Tess τότε αποκαλύπτει πως έχει δαγκωθεί από ένα μολυσμένο και, συνειδητοποιώντας το πόσο σημαντική είναι η Ellie, θυσιάζεται στους στρατιώτες που τους κυνηγούν, ώστε ο Joel και η Ellie να δραπετεύσουν. Ο Joel αποφασίζει να βρει τον αδερφό του, Tommy, πρώην μέλος των Fireflies, ελπίζοντας πως θα μπορέσει να εντοπίσει τους εναπομείναντες Fireflies.

Με τη βοήθεια του Bill, ενός λαθρεμπόρου που χρωστάει χάρη στο Joel, αποκτούν ένα όχημα. Οδηγώντας μέσα στο Πίτσμπεργκ, πέφτουν θύματα σε μία παγίδα ληστών και τρακάρουν το αμάξι τους. Συμμαχούν με δύο αδέρφια, τον Henry και τον Sam. Αφού φεύγουν από την πόλη, ο Sam δαγκώνεται από ένα μολυσμένο, αλλά το κρύβει από την ομάδα. Καθώς η μόλυνσή του αρχίζει να επικρατεί, επιτίθεται στην Ellie. Ο Henry τον πυροβολεί και, νιώθοντας απελπισία, αυτοκτονεί.

Το φθινόπωρο, ο Joel και η Ellie τελικά βρίσκουν τον Tommy στο Ουαϊόμινγκ, όπου έχει δημιουργήσει μία περιφρουρημένη αποικία κοντά σε μία υδροηλεκτρική δεξαμενή με τη σύζυγό του, Maria. Ο Joel σκέφτεται να αφήσει την Ellie με τον Tommy, αλλά όταν αυτή αναφέρει την Sarah, αποφασίζει τελικά να μείνει μαζί της. Ο Tommy τους κατευθύνει στους Fireflies που βρίσκονται εγκλωβισμένοι στο Πανεπιστήμιο του Ανατολικού Κολοράντο. Πηγαίνοντας εκεί, βρίσκουν ένα εγκαταλελειμμένο πανεπιστήμιο και μαθαίνουν πως έχουν μετακινηθεί σε ένα νοσοκομείο, στο Σολτ Λέικ Σίτι. Καθώς φεύγουν, τους επιτίθενται ληστές και ο Joel τραυματίζεται σοβαρά.

Κατά τη διάρκεια του χειμώνα, ο Joel και η Ellie βρίσκουν καταφύγιο στα βουνά. Ο Joel βρίσκεται στο χείλος του θανάτου και στηρίζεται στη φροντίδα της Ellie. Κυνηγώντας για τροφή, η Ellie συναντά τον David και τον James, ρακοσυλλέκτες που διατίθενται να ανταλλάξουν φάρμακα για φαγητό. Ο David αποκαλύπτει ότι οι ληστές που ο Joel και η Ellie σκότωσαν στο πανεπιστήμιο ήταν μέρος της ομάδας τους. Η Ellie καταφέρνει να οδηγήσει την ομάδα του David μακριά από τον Joel, αλλά τελικά πιάστηκε η ίδια. Έτσι, ο David σκοπεύει να  την βάλει στην κανιβαλιστική ομάδα του. Η Ellie καταφέρνει να ξεφύγει σκοτώνοντας τον James, αλλά ο David την στριμώχνει σε ένα φλεγόμενο εστιατόριο. Παράλληλα, ο Joel αναρρώνει από τα τραύματά του και ξεκινάει να βρει την Ellie. Τη βρίσκει τη στιγμή που σκοτώνει τον David, και την παρηγορεί λίγο πριν φύγουν.

Την άνοιξη, ο Joel και η Ellie φτάνουν στο Σολτ Λέικ Σίτι και πιάνονται από μία περιπολία των Fireflies. Στο νοσοκομείο, η Marlene λέει στον Joel πως η Ellie ετοιμάζεται για εγχείρηση. Σε ελπίδες πως θα παραχθεί εμβόλιο για τη μόλυνση από το μύκητα, η ομάδα πρέπει να αφαιρέσει ένα μολυσμένο κομμάτι από τον εγκέφαλο της Ellie, πράγμα το οποίο θα τη σκοτώσει. Ο Joel, μετά από πολλές αναμετρήσεις με ενόπλους, φτάνει στο δωμάτιο της εγχείρησης, σκοτώνει τον χειρουργό και παίρνει μαζί του την αναίσθητη Ellie στο πάρκινγκ. Εκεί, αντιμετωπίζει τη Marlene και τη σκοτώνει, ώστε να εμποδίσει τους Fireflies να τον κυνηγήσουν. Στο δρόμο έξω από την πόλη, ο Joel λέει στην Ellie πως οι Fireflies βρήκαν και άλλους πολλούς ανθρώπους επίσης με ανοσία στο μύκητα, και συνεχίζει λέγοντας πως δε μπόρεσαν να δημιουργήσουν θεραπεία και πως σταμάτησαν τις προσπάθειες. Οι δύο φτάνουν στα προάστια της αποικίας του Tommy. Η Ellie εκφράζει το αίσθημά της ενοχής του επιζώντα. Του ζητά να ορκιστεί πως η ιστορία του είναι αληθινή και ο Joel το κάνει.

## Αποδοχή
Η επίσημη ανακοίνωση του παιχνιδιού έγινε στις 10 Δεκεμβρίου του 2011, κατά τη διάρκεια της εκπομπής Spike TV Video Game Awards. Μετά από αυτή, το *Last of Us* ήταν άκρως αναμενόμενο. Επευφημήθηκε από πολλούς κριτικούς, με τους επαίνους να αναφέρονται συγκεκριμένα για την ψυχολογία των χαρακτήρων, τους υποδιαλόγους, την εξερεύνηση της ανθρώπινης ύπαρξης, και την απεικόνιση των γυναικείων χαρακτήρων. Το παιχνίδι έγινε ένα από τα κορυφαία σε πωλήσεις παιχνίδια του PlayStation 3, πωλώντας περισσότερα από 1.3 εκατομμύρια κομμάτια την πρώτη εβδομάδα κυκλοφορίας του, και περισσότερα από 8 εκατομμύρια κομμάτια σε 14 μήνες. Χαρακτηρίστηκε ένα από τα καλύτερα βιντεοπαιχνίδια όλων των εποχών. Στο τέλος του έτους κέρδισε βραβεία, περιλαμβανόμενων περισσότερων από 240 βραβεία Παιχνιδιού της Χρονιάς από ποικίλα μέσα δημοσιογραφίας βιντεοπαιχνιδιών (περιοδικών, ιστοσελίδων, ιστολογίων), κάνοντάς το ένα από τα πιο πολυβραβευμένα παιχνίδια στην ιστορία. Μετά την κυκλοφορία του παιχνιδιού, η Naughty Dog κυκλοφόρησε αρκετές επεκτάσεις μέσω λήψης. Μεταξύ αυτών είναι το *The Last of Us: Left Behind,* το οποίο προσθέτει ένα campaign ενός παίκτη με πρωταγωνίστριες την Ellie και τη φίλη της, Riley.  Μια βελτιωμένη εκδοχή του *Last of Us* με τον τίτλο κυκλοφόρησε *The Last of Us Remastered*, κυκλοφόρησε για το PlayStation 4 τον Ιούλιο του 2014.

## Συνέχεια
Στις 3 Δεκεμβρίου του 2016, στο πλαίσιο του PlayStation Experience 2016, ανακοινώθηκε από τη Sony Computer Entertainment η κυκλοφορία ενός sequel του παιχνιδιού, με τον τίτλο *[[The Last of Us Part II]]*. Η ανακοίνωση έγινε με την προβολή Reveal Trailer του παιχνιδιού.

Το δεύτερο μέρος της σειράς θα λαμβάνει χώρα μερικά χρόνια μετά από τα γεγονότα του προκατόχου του. Σε αυτό, επιστρέφουν τόσο η Ellie, η οποία έχει πλέον ενηλικιωθεί, όσο και ο Joel.

## Παραπομπές


## Εξωτερικοί σύνδεσμοι

* Επίσημη ιστοσελίδα

*
Κατηγορία:Βιντεοπαιχνίδια του 2013
Κατηγορία:Βιντεοπαιχνίδια του 2014
Κατηγορία:Βιντεοπαιχνίδια του PlayStation 3
Κατηγορία:Βιντεοπαιχνίδια του PlayStation 4
Κατηγορία:Βιντεοπαιχνίδια επιβίωσης
Κατηγορία:Βιντεοπαιχνίδια με ζόμπι
Κατηγορία:Μετα-αποκαλυπτικά βιντεοπαιχνίδια
Κατηγορία:Βιντεοπαιχνίδια τοποθετημένα στο 2013
Κατηγορία:Βιντεοπαιχνίδια τοποθετημένα στα 2030s
Κατηγορία:Βιντεοπαιχνίδια τοποθετημένα στη Βοστώνη
Κατηγορία:Βιντεοπαιχνίδια τοποθετημένα στο Κολοράντο
Κατηγορία:Βιντεοπαιχνίδια τοποθετημένα στο Ουαϊόμινγκ
Κατηγορία:Βιντεοπαιχνίδια τοποθετημένα στην Πενσυλβάνια
Κατηγορία:Βιντεοπαιχνίδια τοποθετημένα στη Γιούτα
Κατηγορία:Βιντεοπαιχνίδια τοποθετημένα στο Τέξας
Κατηγορία:Βιντεοπαιχνίδια ανεπτυγμένα στις Ηνωμένες Πολιτείες
Κατηγορία:Βιντεοπαιχνίδια με Havok
Κατηγορία:Βιντεοπαιχνίδια τρόμου
Κατηγορία:Βιντεοπαιχνίδια της Naughty Dog
Κατηγορία:Βιντεοπαιχνίδια της Sony Interactive Entertainment
Κατηγορία:Βιντεοπαιχνίδια με γυναίκες ανταγωνιστές
Κατηγορία:Νικητές Interactive Achievement Award
Κατηγορία:Νικητές AIAS Game of the Year